Et af Verdis største mesterværker ''[[Rigoletto]]'' fik premiere i [[Venedig]] i 1851. Operaen er baseret på skuespillet ''Le Roi s'amuse'' af [[Victor Hugo]]. Librettoen gennemgik væsentlige ændringer før censuren var tilfreds, og komponisten var på nippet til at opgive det hele flere gange. Operaen blev en stor succes. Med ''Rigoletto'' blev Verdis idé tydelig om det musikalske drama som en blanding af heterogene elementer der afspejler den sociale og kulturelle kompleksitet. Operaen udviser en særpræget blanding af komedie og tragedie og en stor variation i det musikalske udtryk.
Nu fulgte den anden og tredje af de tre store operaer fra Verdis "mellemperiode": I 1853 blev ''[[Trubaduren|Il Trovatore]]'' sat op i Rom og ''[[La Traviata]]'' i Venedig. Traviata er blandt hans mest kendte operaer i dag, men ved premieren fik den ikke en god modtagelse. Den var baseret på [[Alexandre Dumas, den yngre|Alexandre Dumas]] d.y.'s stykke ''[[La Dame aux camélias]]''.
Musik Historie